03/01/2013 | Administración LocalMunicipal
Irixoa
Adaptación á nova redacción da Lei 3/2007 e ao PXOM-Irixoa

De acordo co establecido no art.70.2 da Lei 7/1985, de 2 de abril, de Bases do Réxime Local, procédese á publicación íntegra do texto da modificación da ordenanza municipal de plantación e talla de arboledo (BOP 24-12-1998); a aprobación da modificación produciuse por acordo plenario do 31-10-2012 e non tivo alegacións no período de exposición pública. A presente modificación entrará en vigor o día 1 do mes seguinte á publicación íntegra da ordenanza no BOP. Complementando o establecido no art.591 do Código Civil, na lei galega 3/2007 e no Decreto 2.661/1967, do 19 de outubro, e de acordo cos arts.4.1. a) e 25.2. d) e h) da Lei 7/1985, do 2 de abril, de Bases do Réxime Local, este concello adopta unha ordenanza xeral, sen carácter fiscal, reguladora de diversos aspectos da xestión forestal que afectan aos seguintes bens protexibles: - Medio ambiente: ecoloxía, protección contra incendios, etc. - Convivencia veciñal: producción agraria, abastecemento de auga, etc. - Bens municipais (vías públicas e outros). - Protección de vivendas: conta incendios forestais e derribas de árbores.1. No municipio de Irixoa establécense as seguintes distancias mínimas de plantación de árbores, segundo a especie a plantar, lugar e veciñanza afectada: (*) e resto das especies do anexo I da Lei 3/2007 (reforma no DOG do 23-7-2012). No relativo a pistas e camiños, a plantación deberá respectar sempre un mínimo de 2 m ao bordo dos mesmos e do límite da propia leira.2. Nas zonas de solo urbano, urbanizable delimitado e núcleo rural prohíbese a plantación de especies forestais. Para estes efectos as cerdeiras, castiñeiros e nogueiras terán sempre a condición de especies forestais.3. Ademais nunha franxa adicional exterior a estas delimitacións urbanísticas prohíbese a plantación de especies forestais, segundo o seguinte cadro: Nos terreos clasificados no PXOM-Irixoa como rústicos de protección agropecuaria prohíbese a transformación das parcelas que posúan uso agrario, en especial a forestación das mesmas.4. Nos terreos con prohibición de plantación respectaranse as existentes, pero unha vez talladas prohibirase a repoboación, ata cos propios retoños; o aproveitamento do terreo dedicarase a explotación agrícola ou gandeira.5. Co fin de garantir o efectivo cumprimento da ordenanza, establécese a obrigatoriedade da comunicación previa da plantación de superficies forestais superiores a 500 m2; na devandita comunicación identificarase ao propietario, a leira de plantación, así como a especie e densidade.1. Para garantir a preservación do medio ambiente e a conservación dos camiños e pistas rurais, e sen prexuízo da necesaria obtención doutros permisos ou autorizacións establecidos, establécese a obrigatoriedade da comunicación previa da talla de plantacións forestais, cando superen as 20 toneladas.2. A comunicación da curta será efectuada polo maderista, debendo constar na mesma o seguinte: - Identificación de propietario e maderista. - Especie de madeira obxecto da talla, así como Tm a extraer. - Nome do monte afectado e identificación en plano de normativa urbanística. - Lugar de depósito e vías a utilizar para o transporte da madeira.3. O maderista encargado da talla será responsable directo dos danos ocasionados nas vías públicas municipais como consecuencia do depósito e transporte da madeira, quedando obrigado á reparación dos mesmos, ata con limpeza e retirada de residuos.4. As vías públicas non poderán usarse para almacén de madeira, aínda que se autorizan as operacións imprescindibles para a súa carga; no entanto, as cunetas sempre quedarán limpas e en bo estado de utilización.5. O maderista establecerá unha fianza a favor do Concello, ao obxecto de responder de posibles danos non reparados voluntariamente, na contía fixada polo servizo técnico municipal. Con carácter xeral calquera incumprimento das obrigacións formais ou do contido da presente ordenanza reputarase como infracción leve. Reputarase infracción grave a reiteración na comisión de infraccións leves (máis de 2 en 2 anos), así como cando a valoración económica do volume da madeira afectada pola irregularidade supere 6.000 euros. As infraccións á presente ordenanza serán sancionadas, por medio de acordo da Xunta de Goberno e previa tramitación do correspondente expediente, do seguinte xeito: - comisión de infracción leve: 50 euros de multa; adicionalmente establécense as seguintes contías segundo a natureza da infracción: - 2 euros por cada árbore incorrectamente plantada, con obriga da súa retirada. - 10 euros por tonelada de madeira tallada e transportada sen comunicación previa. - comisión de falta grave: 200 euros. A imposición e cobro de sancións en ningún caso xustificará que o causante de danos a bens municipais deixe de estar obrigado á súa reparación ou indemnización. Advertido o incumprimento da presente ordenanza, e de forma paralela ao expediente sancionador, requirirase ao responsable da infracción para que se axuste á normativa, outorgándolle o prazo máximo de 1 mes. Transcorrido devandito prazo sen que se dea cumprimento ao requirimento, sen necesidade de novas notificacións procederase á execución subsidiaria do mesmo, cargándose os custos da mesma á persoa responsable.” O que se publica para coñecemento xeral. Contra a citada aprobación, que é definitiva en vía administrativa, pode interporse o recurso contencioso-administrativo diante do Xulgado do Contencioso-Administrativo da Coruña no prazo de 2 meses, según o disposto no art.107 da Lei 30/1992, do 26 de novembro, do réxime xurídico das administracións públicas e do procedemento administrativo común. Irixoa, 26 de decembro de 2012 O ALCALDE Antonio Deibe Sanmartín